
Treba li kažiprst pomjerati tokom cijelog sjedenja u namazu?


* 
* 
* 
* 
* 
* 
* 

 
Treba li kažiprst pomjerati tokom cijelog sjedenja u namazu?

Kažiprst se pomjera samo tokom učenja ***[dove](https://pitajucene.com/search/dove/questions/ "Pretraži pitanja o dove")***, a ne tokom cijelog sjedenja. Tako se kaže i u predanju koje je zabilježio imam Ahmed: “Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, pomjerao bi kažiprst i upućivao dove pomoću njega” (autor djela *el-Fethur-rebbani*, 3/147, kaže da je lanac prenosilaca ovog predanja dobar). Evo za to objašnjenja: čovjek se pomoću dove obraća Uzvišenom Allahu, a On se nalazi na nebu, kako se to kaže u kur’anskim ajetima: “Jeste li sigurni da vas Onaj Koji je na nebu neće u Zemlju utjerati kad se ona počne iznenada tresti? Ili, jeste li sigurni da Onaj Koji je na nebu na vas neće vjetar s kamenjem poslati? Tad biste saznali kakva je prijetnja Moja!” (el-Mulk, 16, 17). S tim u vezi Vjerovjesnik, ﷺ, rekao je: “Zar mi nećete vjerovati, a ja sam povjerenik Onog Koji je na nebu!” (el-Buhari, 4351, i Muslim, 1064). Na Oproštajnom hadžu Resulullah, ﷺ, upitao je prisutne: “Zar nisam dostavio?” “Jesi, dostavio si”, povikali su, pa je Poslanik islama podigao kažiprst prema nebu i stao njime pokazivati na prisutne; tom je prilikom tri puta rekao: “Allahu moj, budi svjedok!” (Muslim, 1218). Dakle, Allah, dželle šanuhu, nalazi se iznad nebesa, iznad svega, i na to ukazuju urođena ***[vjera](https://pitajucene.com/search/vjera/questions/ "Pretraži pitanja o vjeri")***, razum, šerijatski dokazi i jednoglasno mišljenje islamskih učenjaka. Stoga, kad izgovara riječi koje sadrže dovu, čovjek će pokazivati prstom prema gore, a neće u situacijama mimo toga.  

Na sjedenju se uči sljedeće: “Najljepši selami Allahu, blagoslovi i dobra! Selam tebi, Vjerovjesniče, i Allahova milost i Njegova blagodat! Mir nama i dobrim Allahovim robovima! Svjedočim da nema istinskog božanstva osim Allaha i svjedočim da je Muhammed Njegov rob i Njegov poslanik”; “Allahu, smiluj se Muhammedu i porodici Muhammedovoj, kao što si se smilovao Ibrahimu i porodici Ibrahimovoj, Ti si, zaista, Hvaljeni i Slavljeni! Allahu, blagoslovi Muhammeda i porodicu Muhammedovu, kao što si blagoslovio Ibrahima i porodicu Ibrahimovu, Ti si, uistinu, Hvaljeni i Slavljeni!”; “Allahu, Tebi se utječem od kazne u džehennemu! Tebi se utječem od kazne u kaburu! Tebi se utječem od smutnje života i smrti! Tebi se utječem od smutnje mesiha Dedžala!” Kažiprstom se pomjera dok se izgovara sljedećih osam rečenica: “Selam tebi, Vjerovjesniče, i Allahova milost i Njegova blagodat!”; “Mir nama i dobrim Allahovim robovima!”; “Allahu, smiluj se Muhammedu i porodici Muhammedovoj”; “Allahu, blagoslovi Muhammeda i porodicu Muhammedovu”; “Allahu, Tebi se utječem od kazne u džehennemu!”; “Tebi se utječem od kazne u kaburu!”; “Tebi se utječem od smutnje života i smrti!”; “Tebi se utječem od smutnje mesiha Dedžala!” Ukoliko čovjek uči neku drugu dovu, prstom će pokazivati onda kad izgovara riječi koje sadrže dovu, zbog pravila koje smo ustanovili.  

Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


